Tenet orìginet medievales cando su territòriu si fiat bènnidu a agatare a sas làcanas intre sa zona ocupada dae sos Musulmanos e cussa ocupada dae sos Cristianos. In su 1026 tres famìlias si fiant acussorgiadas in su montigru, e pagu prus a tardu su conte de Barcellona Ramon Berenguer I aiat reconnotu su possessu de sas terras de issas ocupadas, e aiat fatu pesare una fortilesa (castrum Cervaria). Su bidditzolu aiat creschidu in manera lestra, fintzas pro ite sa làcana intre Àrabos e Cristianos si fiat istabilizada aterùe. In su cursu de su XI sèculu s'aiat costruidu su Monastèriu de San Pedro sas Gros in sos presset de su riu, e fintzas custu aiat contribuidu a sa crèschida de sa tzitade, crèschida chi aiat sighidu in sos sèculos imbenientes, permitinde de cuntzèdere a Cervera carchi privilègiu.